- Hindi News
- National
- कूटरचित दस्तावेज बनाकर संपत्ति हड़पने के 3 आरोपियों को न्यायालय ने जेल भेजा
कूटरचित दस्तावेज बनाकर संपत्ति हड़पने के 3 आरोपियों को न्यायालय ने जेल भेजा
हर्षवाड़ागांव के तीन व्यक्तियों को कूटरचित दस्तावेज बनाकर भूखंड हड़पने के आरोप में रानीवाड़ा पुलिस ने गिरफ्तार किया है। तीनों आरोपियों को न्यायिक हिरासत मे भीनमाल जेल भेज दिया गया है। प्राप्त जानकारी के अनुसार, हर्षवाड़ा निवासी जेतसिंह राजपूत ने तीन साल पहले जरिए कोर्ट में इस्तगासा दर्ज कर बताया कि हर्षवाड़ा निवासी पहाड़सिंह पुत्र नरपतसिंह, मोहब्बतसिंह मुकनसिंह पुत्र पोमसिंह जाति राजपूत ने 2 फरवरी 2008 को ग्रामपंचायत कुड़ा की सरपंच श्रीमती सीतादेवी भील एवं ग्रामसेवक किशनलाल से मिलीभगत कर कुटरचित दस्तावेज बनाए। दस्तावेजों में प्रार्थी जेतसिंह के नाम से फर्जी स्टाम्प जारी कर उस पर फर्जी अंगूठा लगवाकर पंचायत से तीन पट्टे जारी करवाए। इस अवैधानिक कार्य में हजारों रूपये की बंदरबांट की गई। जेतसिंह के नाम से जारी करवाए गए स्टाम्प पर लगाए गए फर्जी अंगूठों की पहचान तत्कालीन सरपंच सीता भील के द्वारा दी गई। जो कि प्रयोगशाला मे अंगूठा सिनाख्त करने पर झुठा पाया गया। पुलिस तीन साल से इस मामले की जांच कर रही थी। जांच अधिकारी मीठालाल एएसआई ने बताया कि जांच के दौरान अंगूठा झूठा पाये जाने एवं कुटरचित दस्तावेज बनाकर फर्जी पट्टे बनाने के आरोप धारा 120बी, 467, 468, 471 के तहत सही पाए गए। तीनों आरोपियों को गिरफ्तार कर उन्हे सोमवार न्यायालय मे पेश किया गया। न्यायाधीश ने उनकी जमानत खारीज कर न्यायिक हिरासत में भीनमाल जेल भेजने के आदेश दिए है।
tgl_Latn sot_Latn hin_Deva hin_Deva hin_Deva